Trinapolio lobis
Trinapolio lobis – sidabro lydinių lobis, aptiktas 1942 m. Vilniuje, Trinapolyje (Neries dešiniajame krante). Lobis svėrė apytikriai 7,5 kg, iš viso rasta maždaug 70 pusapvalės lazdelės pavidalo monetinių lydinių. Tris 316 g masės lydinius nusipirko kolekcininkas Edmundas Laucevičius. Kas šiems lydiniams nutiko vėliau, neaišku. Didžiuma likusių lydinių, sudariusių Trinapolio lobį, buvo perlydyta į juvelyrinius dirbinius.